Syed Huzaifah Syed Omar

Syed Huzaifah Syed Omar (lahir 22 Februari 1985) ialah seorang inovator, usahawan teknologi, pendidik dan perunding IT dari Malaysia. Beliau dikenali sebagai pengasas StudentQR, sistem pengurusan disiplin dan kehadiran pelajar berasaskan kod QR yang diiktiraf oleh Kementerian Ekonomi Malaysia sebagai inovasi pertama seumpamanya di dunia.

Sejak diperkenalkan, sistem ini digunakan oleh lebih 1.2 juta pelajar di Malaysia serta menarik minat sekolah di Jepun, Indonesia, Amerika Syarikat dan Australia.

Beliau kini menjawat jawatan Ketua Pegawai Eksekutif (CEO) Jaxer Digital Sdn. Bhd., syarikat teknologi pendidikan berfokus kepada pembangunan perisian digital, inovasi pendidikan dan pembentukan sahsiah pelajar.

Beliau turut dikenali sebagai salah seorang peneraju inovasi pendidikan di Asia yang menghasilkan teknologi yang mencabar norma industri dan membentuk standard baharu dalam pemantauan sahsiah serta keselamatan pelajar. Beliau sering menggunakan pendekatan inovasi tokoh teknologi global seperti Steve Jobs dan Elon Musk yang memfokuskan rekaan produk, kesederhanaan fungsi dan penyelesaian masalah akar yang dihadapi guru.

 Kehidupan Awal Dan Pendidikan 
Syed Huzaifah dilahirkan di Gombak, Kuala Lumpur dan merupakan anak sulung daripada tiga beradik. Beliau mendapat pendidikan awal di Sekolah Rendah Islam Al-Amin dan Sekolah Menengah Islam Al-Amin sebelum melanjutkan pelajaran di Universiti Multimedia (MMU) 

Ketika menuntut di MMU, beliau membangunkan projek akhir bertajuk Virtual Umrah, aplikasi realiti maya pertama di dunia yang memberi panduan praktikal menunaikan ibadah Umrah. Projek ini mendapat liputan media arus perdana seperti Kosmo!, New Straits Times dan Berita Harian, serta dipamerkan di Taman Tamadun Islam, Terengganu. 
Beliau juga menghasilkan Mukmin Pro Appaplikasi gaya hidup Muslim yang menggabungkan teknologi dan nilai spiritual. 

Minat beliau terhadap teknologi pendidikan bermula sejak zaman universiti apabila beliau menyedari jurang antara kaedah pengajaran tradisional dan potensi teknologi imersif seperti VR dan AR dalam memperkaya pengalaman pembelajaran.

Selepas menamatkan pengajian di Universiti Multimedia (MMU), beliau melanjutkan pengajian ke peringkat sarjana (Master of Science in Built Environment) di Universiti Islam Antarabangsa Malaysia (IIUM), yang membuka ruang kepada beliau memahami reka bentuk persekitaran, teknologi hijau dan pembangunan sistem digital pendidikan.

 Kerjaya Awal 
Sebelum menubuhkan syarikat sendiri, Syed Huzaifah berkhidmat sebagai pensyarah di Sunway College, IACT College dan Multimedia College, serta Pengurus Projek di Virtuocity Systems Sdn. Bhd. Beliau turut menjadi konsultan di EAG Consulting Sdn. Bhd., terlibat dalam pelbagai projek teknologi hijau dan pembangunan sistem penarafan bangunan lestari di Malaysia termasuk GBI, LEED dan MyCREST. Pada tahun 2012, beliau dilantik sebagai Green Consultant bagi projek KLIA2 oleh Malaysia Airports Holdings Berhad.  

Antara inovasi digital yang dikaitkan dengan beliau ialah Virtual Tawaf, 3D AR Smartbook, AR Raya Postcard dan Raya Hologram Pos Malaysia. 

Selain projek-projek interaktif tersebut, beliau turut mula membentuk pemikiran jangka panjang terhadap bagaimana teknologi dapat menyelesaikan masalah pendidikan, khususnya beban dokumentasi yang ditanggung guru serta ketiadaan platform berpusat untuk data pelajar.

Portfolio profesional beliau turut menerima pengiktirafan daripada 'Malaysia Toray Science Foundation Award (2015)' atas sumbangan kepada aplikasi pendidikan digital dan alam bina lestari.

 Penubuhan MyFuturity Global Dan StudentQR 
Pada Januari 2015, beliau menubuhkan MyFuturity Global Sdn. Bhd. sebuah syarikat teknologi pendidikan yang memberi fokus kepada pembangunan sistem digital pendidikan dan penyelesaian teknologi. Syarikat ini menjadi asas kepada penghasilan StudentQR dan kemudiannya disusun semula melalui proses penggabungan bersama Jaxer Sdn. Bhd. dan Jaxer Group Indonesia, membentuk entiti baharu Jaxer Digital Sdn. Bhd. 

Penjenamaan semula ini bukan sekadar perubahan nama, tetapi satu langkah strategik untuk memperkukuh kedudukan syarikat dalam skala nasional dan rantau Asia, khususnya ketika permintaan sekolah terhadap sistem sahsiah digital mula meningkat.

Syed Huzaifah menghasilkan lencana QR pertama di dunia yang menggabungkan tiga elemen dalam satu iaitu nama pelajar, logo sekolah dan kod QR. Lencana ini direka tahan lasak, boleh dijahit atau ditampal pada pakaian dan tahan mesin basuh serta bahan peluntur. 

Rekaan ini merupakan antara inovasi paling signifikan dalam ekosistem StudentQR kerana ia mengubah cara identiti pelajar direkod, dipaparkan dan dihubungkan terus dengan sistem digital tanpa peranti tambahan.

Projek ini telah diiktiraf Cradle Sprint 500 dan Superb Teraju, yang menyokong pengkomersialan dan pembangunan lanjut teknologi ini.

 Inovasi Lencana QR Dan Pengiktirafan 
Idea StudentQR mula tercetus pada 2014 ketika beliau berkhidmat sebagai perunding IT di bawah Kementerian Sumber Manusia, melatih guru menggunakan aplikasi Google di sekolah-sekolah seluruh negara. Pengalaman ini mendedahkan beliau kepada cabaran sebenar guru, beban kerja perkeranian dan kesukaran merekod sahsiah pelajar.   

Beliau turut berinteraksi dengan guru kaunseling di bawah Majlis Guru Kaunseling Kebangsaan (MGKK), yang menginspirasikan beliau untuk membina sistem pemantauan berasaskan ganjaran amalan positif.  

Prototaip awal StudentQR dibangunkan di sekolah lamanya di Bangi dengan sokongan guru dan pelajar sebagai projek perintis tanpa sebarang kutipan dana daripada pelajar. 

Walaupun berskala kecil, prototaip awal ini membuktikan bahawa sistem sahsiah digital berasaskan QR boleh mengurangkan kerja manual guru dan meningkatkan ketepatan rekod tingkah laku pelajar.

Tahun berikutnya, sistem ini dibangunkan semula sebagai platform bersepadu yang menggunakan kod QR untuk merekod kehadiran dan sahsiah, memberi merit atau demerit, serta menghasilkan laporan yang boleh diakses oleh ibu bapa dan pihak sekolah.

 StudentQR - Lonjakan Evolusi Teknologi 
StudentQR menyokong mod luar talian, beroperasi dalam pelbagai bahasa dan menggunakan analitik berasaskan AI untuk meramalkan pola tingkah laku pelajar. Pendekatannya diinspirasikan daripada rangka kerja Positive Behavioural Interventions and Supports (PBIS) di Amerika Syarikat namun disesuaikan dengan konteks tempatan.

StudentQR menjadi sistem pertama di dunia yang memperkenalkan teknologi imbasan QR serentak tanpa internet (simultaneous offline scanning), menjadikannya sangat sesuai untuk sekolah luar bandar yang mempunyai sambungan internet tidak stabil.

Inovasi ini membezakan StudentQR daripada sistem EdTech luar negara kerana fokus kepada 'functional simplicity,' high reliability''' dan kemampuan beroperasi walaupun dalam persekitaran tanpa infrastruktur moden.

 Penerimaan Antarabangsa 
Pada Januari 2024, Astro Awani dan Harian Metro melaporkan minat 40 sekolah di Jepun terhadap StudentQR kerana selari dengan falsafah pendidikan moral mereka. Sistem ini kini digunakan di Malaysia, Jepun, Indonesia, Australia dan Amerika Syarikat dengan anggaran lebih 1.2 juta pelajar.

Minat dari Jepun menjadi titik tolak penting dalam pengiktirafan global StudentQR, membuktikan bahawa sistem sahsiah digital dari Malaysia mampu memasuki pasaran negara maju yang terkenal dengan standard pendidikan ketat.

 Inovasi dan Impak Global 
Syed Huzaifah merupakan antara tokoh awal dalam teknologi pendidikan di Malaysia yang membangunkan pelbagai penyelesaian digital merentasi dunia maya, pembentukan sahsiah pelajar dan keselamatan sekolah.

Hasil kerja beliau merentasi hampir dua dekad dan membentuk asas kepada standard EdTech baharu di sekolah-sekolah Asia.

Inovasi utama beliau boleh diikuti secara kronologi seperti berikut:2007: Virtual Tawaf (Aplikasi VR ibadah pertama di dunia)2012: 3D VR Dinosaur (Projek VR pendidikan untuk Pusat Sains Negara)2017: StudentQR (IP berdaftar, platform sahsiah & kehadiran berasaskan imbasan QR serentak luar talian)2021: Lencana QR Fabrik Pertama Dunia (IP berdaftar, lebih 1 juta unit digunakan menjelang 2024)2022: Mukmin Pro (Teknologi qiblat mesra OKU penglihatan)2025: Kiosk Anti-Buli StudentQR''' (Inovasi global pertama yang menggabungkan QR + pengecaman wajah untuk laporan buli)

 Kiosk Anti-Buli StudentQR 
Pada tahun 2025, Syed Huzaifah memperkenalkan Kiosk Anti-Buli StudentQR, kiosk khusus untuk melaporkan insiden buli pertama di dunia yang menggabungkan pengimbasan QR dan pengecaman wajah untuk tujuan keselamatan pelajar. 

Kiosk ini membolehkan pelajar membuat laporan tanpa perlu bersemuka, tanpa stigma dan dengan perlindungan identiti, sekaligus mengubah cara sekolah menangani isu buli secara moden dan sistematik.

Kiosk ini ditawarkan secara percuma kepada sekolah kerajaan melalui geran Cradle di bawah Kementerian Kewangan Malaysia.

 Falsafah & Gaya Kepimpinan 
Sebagai pengasas, gaya kepimpinan Syed Huzaifah sering digambarkan sebagai “product-obsessed”  iaitu terlibat secara menyeluruh dalam rekaan UI/UX, aliran data, integrasi sistem dan pengalaman pengguna. 

Beliau percaya teknologi pendidikan mesti mematuhi tiga prinsip asas:

 Menyelesaikan masalah sebenar guru dan pelajar, bukan menambah beban.
 Mudah digunakan tanpa latihan rumit, termasuk di sekolah luar bandar.
 Mampu diskalakan secara nasional dan antarabangsa tanpa menambah kos tinggi.

Prinsip ini menjadikan StudentQR berkembang pantas dan digunakan di sekolah pelbagai negara dengan konteks berbeza, daripada bandar besar Jepun hingga sekolah pedalaman Malaysia.

 Kegiatan Profesional 
Beliau aktif dalam inisiatif kebajikan pendidikan, program motivasi pelajar, dan pembangunan sahsiah komuniti sekolah. Beliau turut terlibat dalam program bimbingan startup tempatan dan inisiatif pemerkasaan teknologi di peringkat komuniti. 

 Rujukan 

Kategori:Usahawan Malaysia
Kategori:Kelahiran 1985
Kategori:Tokoh teknologi Malaysia
Kategori:Tokoh pendidikan Malaysia